**Lumimittari** (*Operophtera fagata*) on loppusyksyn yleinen yöperhoslaji.

Koko ja ulkonäkö
----------------

Lumimittari on dimorfinen perhoslaji, jonka sukupuolet eroavat selvästi toisistaan. Koiraat ovat vaaleanharmaita tai ruskeanvalkoisia, hentokuvioisia perhosia. Tärkeänä tuntomerkkinä etusiiven ulompi poikkiviiru kaartuu siiven takareunan lähellä siiven tyveä kohti. Takasiivet ovat hyvin vaaleat. Siipiväli on 28–32 mm.

Naaraat ovat lentokyvyttömiä. Niiden siivet ovat surkastuneet liuskamaisiksi ja ovat pituudeltaan noin 3/4 naaraan vartalon pituudesta, ja niiden poikki kulkee selvä, tumma vyö. Väritykseltään naaras on harmaankirjava, ja sillä on pitkät jalat.

Hyvin samannäköinen, mutta selvästi pienikokoisempi laji on hallamittari (*Opherophtera brumata*). Sekä lumi- että hallamittari ovat lennossa samaan aikaan, ja niitä tavataan usein sekaisin.

Levinneisyys ja lentoaika
-------------------------

Lumimittari on eurooppalainen laji, jota tavataan Britteinsaarilta ja Etelä-Ranskasta Keski- ja Pohjois-Euroopan poikki Venäjälle. Suomessa levinneisyys painottuu eteläosiin ja levinneisyyden pohjoisraja kulkee Pohjois-Pohjanmaalla. Lumimittarin lentoaika alkaa syyskuun lopulta ja jatkuu marraskuulle.

Elinympäristö ja elintavat
--------------------------

Lumimittari on aivan syksyn viimeisiä perhosia. Laji viihtyy koivua kasvavissa, valoisissa metsissä, mutta myös puistoissa ja puutarhoissa. Laji lentää öisin, muttei liiku yölämpötilan ollessa pakkasella. Koiraat tulevat valolle, joskus jopa suurina joukkoina. Toukat koteloituvat maahan, ja muna talvehtii.

Lumimittarin toukka.
Runsaina esiintyminä lumimittarin toukat voivat aiheuttaa vahinkoa koivujen lehvästöille.

Lumimittarin loisia luonnossa ovat ainakin ahmaspistiäisiin kuuluva Agrypon flaveolatum, loiskärpäsiin kuuluvat Cyzenis albicans, Lypha dubia ja Smidtia conspersa sekä hitupistiäisiin (*Scelionidae*) kuuluva Telenomus minutus.

Ravintokasvi
------------

Toukka elää useilla eri puulajeilla, Suomessa erityisesti koivuilla (*Betula*). Etelämpänä pääravintokasvi on euroopanpyökki (*Fagus sylvatica*).

Lähteet
-------

1. ↑
2. ↑
3. 1 2 3 4 5 6  Mikkola K, Jalas I. Peltonen O.: *Suomen perhoset. Mittarit 1*. Suomen Perhostutkijain Seura. Tampereen kirjapaino Oy Tamprint, 1985. ISBN 951-99620-7-7.  s. 185
4. ↑  Perhoswiki[vanhentunut linkki]
5. ↑   (Arkistoitu – Internet Archive)
6. ↑  Centre for Agriculture and Biosciences International (CABI): Operophtera fagata (englanniksi)

Aiheesta muualla
----------------

* Laji.fi: Lumimittari (*Operophtera fagata*)
* Ötökkätieto: Lumimittari *Operophtera fagata*)
* Viherympäristöliitto (VYL): Lumimittari *Operophthera fagata*)
* Lumimittarin toukat tuhoavat koivujen lehtiä rannikoilla[vanhentunut linkki] Iltasanomat 23.6.2010
* Lumimittari
* Bestimmungshilfe des Lepiforums (saksaksi)
* Moths and Butterflies of Europe and North Africa (englanniksi)
* Pherobase: Semiochemicals of Operophtera fagata, the Northern winter moth (englanniksi)
* Vlindernet (hollanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q998128
* ADW: Operophtera\_fagata
* BioLib: 52779
* BOLD: 108158
* CoL: 6SNCM
* EoL: 293748
* EUNIS: 308047
* Fauna Europaea: 445090
* Fauna Europaea (new): 0a0c24be-04f7-4c8e-a2ea-f73644fe1128
* GBIF: 1972434
* iNaturalist: 483311
* IRMNG: 11063821
* LepIndex: 225414
* LoB: 4300
* MaBENA: OperoFagat
* NBN: NBNSYS0000005880
* NCBI: 104453

 |

 |